Publication: Magyar Közlöny
Issue: MK-2000-76 (Year: 2000, Number: 76)
Era: 1990-2004
Section: Az Alkotmány 70/D. §-ában, továbbá a munkavédelemről szóló 1993. évi XCIII. törvény 14. §-a (1) bekezdésének
Paragraph Index: 377

c) A Felügyelő Bizottság ellenőrzi a kuratórium és a munkaszervezet működését és gazdálkodását. Szükség szerint ellenőrzést tarthat, amelynek során a Közalapítvány könyveibe és irataiba betekinthet, azokat megvizsgálhatja, a kuratórium bármely tisztségviselőjétől jelentést, tagjától és bármely alkalmazottjától felvilágosítást és tájékoztatást kérhet. A Felügyelő Bizottság tagjai a kuratórium ülésein tanácskozási joggal részt vehetnek. A Felügyelő Bizottság köteles az intézkedésre jogosult kuratóriumot tájékoztatni és annak összehívását kezdeményezni, ha arról szerez tudomást, hogy ca) a Közalapítvány működése során olyan jogszabálysértés vagy a Közalapítvány érdekeit egyébként súlyosan sértő esemény (mulasztás) történt, amelynek megszüntetése vagy következményének elhárítása, illetve enyhítése az intézkedésre jogosult kuratórium döntését teszi szükségessé, cb) a vezető tisztségviselők felelősségét megalapozó tény merült fel. Az intézkedésre jogosult kuratóriumot a Felügyelő Bizottság indítványára — annak megtételétől számított 30 napon belül — össze kell hívni. E határidő eredménytelen eltelte után a kuratórium összehívására a Felügyelő Bizottság is jogosult. Ha a kuratórium a törvényes működés helyreállítása érdekében szükséges intézkedéseket nem teszi meg, a Felügyelő Bizottság köteles haladéktalanul értesíteni a törvényességi felügyeletet gyakorló szervet.

Source: https://magyarkozlony.hu/hivatalos-lapok/f6b3e0692e72240a5611df7a96e8e4a2624aeddb/dokumentumok/e8018d8f267c273beb7981b2cf88af0511256903/letoltes